**Vladimír Vůjtek** (\* 17. máj 1947, Klimkovice) je bývalý český hokejista, ktorý po ukončení aktívnej kariéry pôsobí ako tréner. Od roku 2011 do roku 2015 bol trénerom slovenskej reprezentácie. Od 18. júna 2015 tréner českej reprezentácie.

Hráčska kariéra
---------------

* TJ Vítkovice
* HC Dukla Trenčín
* TJ Karviná

Trénerská kariéra
-----------------

* TJ Karviná
* TJ Vítkovice
* TJ Karviná
* HC Vítkovice
* Reprezentácia do 20 rokov
* AC ZPS Zlín
* HC Vítkovice
* HC Oceláři Třinec
* Lokomotiv Jaroslavľ
* Ak Bars Kazaň
* HC Vítkovice Steel
* HK Dynamo Moskva
* Lokomotiv Jaroslavľ
* slovenská reprezentácia
* česká reprezentácia

### Trénerské úspechy

* 1x strieborná medaila – slovenská reprezentácia (MS 2012)
* 2x majster Ruskej superligy – Lokomotiv Jaroslavľ (2001/02, 2002/03)
* 3. miesto – Ak Bars Kazaň (2003/04)
* 3. miesto - Lokomotiv Jaroslavľ (2010/2011)
* 2. miesto – SSK Vítkovice (1992/93))
* 2. miesto – AC ZPS Zlín (1994/95)
* 2. miesto – HC Vítkovice (1996/97)
* 3. miesto – HC Vítkovice (1997/98)
* Spenglerov pohár - HK Dynamo Moskva (2008)

### Slovenská reprezentácia

17. augusta 2011 sa stal trénerom slovenskej reprezentácie, keď nahradil Glena Hanlona.

Vůjtek počas svojej prvej sezóny vylúčil z reprezentácie Petra Podhradského (98 zápasov, strieborná medaila) a útočníka Ladislava Nagya (66 zápasov, zlatá a bronzová medaila), lebo odmietli niekoľko pozvánok na prípravné turnaje.

#### MS 2012

Na MS v Helsinkách a Štokholme Slovensko vybojovalo senzačné strieborné medaily, keď vo štvrťfinále porazilo Kanadu 4:3 a v semifinále Česko 3:1. Vo finále prehralo s Ruskom 2:6.

#### MS 2013

Na svetový šampionát v Štokholme a Helsinkách nominoval obrancu Vladimíra Mihálika, ktorý nehral pravidelne ani vo svojom klube a ktorého ako hráčsky agent zastupuje jeho syn. 
 Slovensko sa na poslednú chvíľu prebojovalo do štvrťfinále, v ktorom prehralo s domácim Fínskom 3:4, pričom po prvej tretine prehrávalo už 0:3. Za stavu 3:3 v tretej tretine poslal Vůjtek na ľad štvrtý útok neskúsených hráčov, ktorí inkasovali štvrtý gól. Tri minúty pred koncom pri veľkom tlaku Slovenska fínsky hráč vyhodil puk na zakázané uvoľnenie, čo znamenalo, že fínske mužstvo nemohlo striedať. Vůjtek si však vzal oddychový čas, umožnil súperovým hráčom na ľade oddýchnuť si a pri následnej hre bez brankára sa ubránili bez väčších problémov. Podľa Vůjteka mužstvo na turnaji splnilo svoj cieľ.

#### ZOH 2014

7. januára oznámil nomináciu na olympijské hry v Soči. Nefiguroval v nej dlhoročný reprezentant Miroslav Šatan, čo Vůjtek zdôvodnil slovami, že nemal lepšiu formu než nominovaní hokejisti. Za náhradníka určil Branka Radivojeviča. Toto rozhodnutie sa stretlo s výraznou odozvou médií a fanúšikov. Keď ešte v ten istý deň strelil Šatan v zápase KHL dva góly, na druhý deň korigoval toto vyjadrenie, a uviedol, že náhradníkom bude hráč, ktorý do olympiády preukáže najlepšiu formu. Napriek tomu, že Šatan pokračoval v gólovej produktivite, 16. januára generálny manažér Otto Sýkora uviedol, že nepasuje do koncepcie. Namiesto zraneného Mariána Gáboríka bol nominovaný Radivojevič. Slovensko na olympiáde prehralo všetky zápasy - v základnej skupine s USA 1:7, Slovinskom 1:3 a Ruskom 0:1 (po samostatných nájazdoch). V osemfinále prehralo s Českom 3:5. Vůjtek podľa vlastných slov uvažoval dve minúty pred koncom o odvolaní brankára pred vhadzovaním v útočnom pásme, nespravil to však, lebo ho "prehovorili hráči". Uviedol tiež, že nominácia nebola celkom jeho vec a Šatan by hral nebyť konfliktu s Chárom. Ponúkol svoju rezignáciu (spolu s Ottom Sýkorom), ktorú však Výkonný výbor SZĽH neprijal.

#### MS 2014

Pred svetovým šampionátom v Minsku prehodnotil svoje rozhodnutie a opäť kontaktoval Nagya a Podhradského - ten sa však ospravedlnil, ako aj 21 ďalších hráčov. Nominoval Miroslava Šatana, ktorý odohral v pozícii kapitána posledný turnaj v reprezentácii. Opäť bol nominovaný aj Vladimír Mihálik. Slovensko prehralo s Českom 2:3 (po predĺžení), 3:5 s Francúzskom, 1:3 so Švédskom, vyhralo nad Talianskom 4:1 a 4:3 nad Dánskom. Nepostúpilo do štvrťfinále a obsadilo 9. miesto.

Rodina
------

Jeho manželka Magdaléna pochádza zo Slovenska. Spolu majú syna Vladimíra, ktorý po ukončení aktívnej kariéry pôsobí ako hráčsky agent a dcéru Šárku, ktorá sa vydala za slovenského hokejistu Róberta Petrovického.

Referencie
----------

1. ↑   Novým trénerom slovenských hokejistov je Vůjtek. *pravda.sk*, 17.8.2011. Dostupné online.
2. ↑   Obranca Podhradský o nominácii do Soči: Odpísali ma. *sme.sk*, 3.10.2013. Dostupné online.
3. ↑   .
4. ↑   Slováci prehrali s Fínmi 3:4, rozhodla prvá tretina. *sme.sk*, 16.5.2013. Dostupné online.
5. ↑   Tréner Vůjtek: Na olympiádu pôjdu hlavne hráči z NHL. *sme.sk*, 17.5.2013. Dostupné online.
6. ↑   *teraz.sk*. Dostupné online.
7. ↑   Vůjtek: Šatan by v Soči hral, nebyť sporu s Chárom. *sme.sk*, 20.2.2014. Dostupné online.
8. ↑   Vůjtek ponúkol rezignáciu, ale pokračuje. Podporili ho aj hráči z NHL. *pravda.sk*. Dostupné online.

| * z
* d
* u
Slovenské národné hokejové mužstvo na Majstrovstvách sveta v ľadovom hokeji 2012 |
| --- |
| Brankári | 
* **50 Ján Laco** *(LEV Poprad)*
* **39 Július Hudáček** *(Södertälje SK)*
* **2 Peter Hamerlík** *(HC Třinec)*

 |
| Obrancovia | 
* **44 Andrej Sekera** *(Buffalo Sabres)*
* **7 Ivan Baranka** *(Spartak Moskva)*
* **51 Dominik Graňák** *(Dinamo Moskva)*
* **33 Zdeno Chára** *(Boston Bruins)*
* **19 Tomáš Starosta** *(Jugra Chanty-Mansijsk)*
* **23 René Vydarený** *(České Budějovice)*
* **78 Kristián Kudroč** *(Sibir Novosibirsk)*
* **24 Michal Sersen** *(Spartak Moskva)*

 |
| Útočníci | 
* **92 Branko Radivojevič** *(Atlant Mytišči)*
* **82 Tomáš Kopecký** *(Florida Panthers)*
* **81 Marcel Hossa** *(Dinamo Riga)*
* **21 Libor Hudáček** *(Slovan Bratislava)*
* **43 Tomáš Surový** *(CSKA Moskva)*
* **18 Miroslav Šatan** *(Slovan Bratislava)*
* **91 Michel Miklík** *(HC Košice)*
* **55 Juraj Mikúš** *(LEV Poprad)*
* **90 Tomáš Tatar** *(Grand Rapids Griffins)*
* **87 Marcel Haščák** *(HC Košice)*
* **55 Mário Bližňák** *(Sparta Praha)*
* **61 Milan Bartovič** *(HC Liberec)*
* **26 Michal Handzuš** *(San José Sharks)*
* **25 Marek Hovorka** *(HC Kladno)*

 |
| Tréneri | 
* Vladimír Vůjtek
* Jerguš Bača

 |

| * z
* d
* u
Slovenské národné hokejové mužstvo na Majstrovstvách sveta v ľadovom hokeji 2013 |
| --- |
| Brankári | 
* **31 Rastislav Staňa** *(CSKA Moskva)*
* **32 Jaroslav Janus** *(Slovan Bratislava)*
* **39 Július Hudáček** *(Frölunda Göteborg)*

 |
| Obrancovia | 
* **7 Marek Ďaloga** *(HC Pardubice)*
* **8 Michal Sersen** *(Slovan Bratislava)*
* **21 Ivan Švarný** *(Slovan Bratislava)*
* **23 René Vydarený** *(HC České Budějovice)*
* **24 Branislav Mezei** *(Avtomobilist Jekaterinburg)*
* **44 Andrej Sekera** *(Buffalo Sabres)*
* **56 Vladimír Mihálik** *(Slovan Bratislava)*
* **68 Milan Jurčina** *(Lukko Rauma)*

 |
| Útočníci | 
* **15 Jozef Stümpel** *(HK Nitra)*
* **16 Roman Kukumberg** *(Slovan Bratislava)*
* **18 Miroslav Šatan** *(Slovan Bratislava)*
* **19 Michel Miklík** *(Slovan Bratislava)*
* **20 Marko Daňo** *(Slovan Bratislava)*
* **21 Libor Hudáček** *(Slovan Bratislava)*
* **27 Martin Bartek** *(HC Pardubice)*
* **43 Tomáš Surový** *(Lev Praha)*
* **55 Mário Bližňák** *(Slovan Bratislava)*
* **67 Tomáš Záborský** *(Avangard Omsk)*
* **82 Tomáš Kopecký** *(Florida Panthers)*
* **85 Peter Ölvecký** *(Slovan Bratislava)*
* **87 Marcel Haščák** *(HC Košice)*
* **92 Branko Radivojevič** *(Spartak Moskva)*

 |
| Tréneri | 
* Vladimír Vůjtek
* Peter Oremus

 |